Document ID: /roh_data/filtered/fineweb-2-filterrobots_roh.jsonl.gz/5662

La Delegaziun da surveglianza da la NEAT DSN
Commembers
Champs d‘activitad
La Delegaziun da surveglianza da la NEAT (DSN) surpiglia la surveglianza suprema parlamentara da la realisaziun da la Nova lingia da viafier tras las Alps (NEAT) (art. 20 dal dretg federal davart la construcziun d'in transit tras las Alps). Ella sa cumpona da dudesch commembers. Mintgamai dus vegnan delegads da las Cumissiuns da finanzas, da las Cumissiuns da gestiun e da las Cumissiuns per traffic e telecommunicaziun dal Cussegl naziunal e dal Cussegl dals chantuns.
Per ademplir ses mandat dispona la Delegaziun da surveglianza da la NEAT dals medems dretgs (art. 51,
154 e 155 LPar) sco la Delegaziun da las Cumissiuns da gestiun (DCG) e la Delegaziun da finanzas (DelFin).
Ils mandats da la Delegaziun da surveglianza da la NEAT cumpiglian en spezial:
- la controlla parlamentara da l'administraziun e la surveglianza suprema accumpagnanta e posteriura da la realisaziun da la NEAT;
- la controlla cuntinuada sche e co che tut las partidas cumpigliadas resguardan las basas legalas, las prestaziuns, ils custs, ils termins ed ils credits;
- la verificaziun da las structuras d'organisaziun dals projects e da la surveglianza sco era la controlla da l'execuziun da las funcziuns da surveglianza e da gestiun da vart da las autoritads da surveglianza.
Secretariat da la delegaziun